Windsor Davies

**Windsor Davies** (Canning Town, East-Londen, 28 augustus 1930 - Súd-Frankryk, 17 jannewaris 2019) wie in Britsk akteur fan Welsk komôf, dy't yn 't foarste plak bekend waard troch syn rol as 'Sergeant Major *Shut Up* Williams' yn de komeedzjesearje *It Ain't Half Hot Mum* (yn Nederlân útstjoerd ûnder de titel *Oh moeder, wat is het heet*).
Davies wie film- en telefyzje-akteur en liende syn stim foar reklamefilmkes en voice-overs.

## Biografy
Davies waard berne yn Canning Town, Esseks, as soan fan Welske âlden, dy't yn 1940 werom giene nei harren berteplak Nant-y-Moel. Davies studdearre oan de *[[Ogmore Vale|Ogmore]] Grammar School* en it *[[Bangor (Gwynedd)|Bangor]] Teacher Training College*. Hy wurke yn in koalemyn en as ûnderwizer oan de Mountside School for Boys yn Leek (Staffordshire) en tsjinne as militêr yn Lybië en Egypte mei it East Surrey Regiment tusken 1950-1952 ear't er beslette om akteur te wurden. Davies troude op 3 jannewaris 1957 mei Eluned (Lynne) Evans. Sy stoar yn 2018. Se hiene fiif bern. *[[Casting|Casting director]]* Jane Davies is in dochter fan Windsor Davies. 

Hy wenne ôfwikseljend yn Ingelân en Frankryk.

### Telefyzjerollen
Davies syn meast bekende rol wie dy fan Battery Sergeant Major Williams yn de Britske sitcom *[[It Ain't Half Hot Mum]]* (1974–1981), dy't sawat alles wat him net oanstie fan syn minderen ôfdie mei in ferskuorrend lûd "Shut Up!!". In oare fraze fan him wie *Oh dear, how sad, never mind*, brocht op in drûch-iroanyske wize, at oaren fan betinken wiene dat se it dreech hiene. Davies en mei-akteur Don Estelle hienen in nûmer ien-hit yn it FK yn 1975 mei in heal-komyske fariant fan *Whispering Grass*.

Oare rollen op telefyzje wiene dy fan matroas Taffy yn de BBC-searje *[[The Onedin Line]]* (1971), in *special branch* detektive yn *Callan* (1972) en de antykkeapman Oliver Smallbridge yn *[[Never the Twain]]* (1981–1991), mei ûnder mear Donald Sinden. Yn 1967 hie er in rol yn de scien fiction telefyzjerige *[[Doctor Who]]*, ôflevering *The Evil of the Daleks* as Toby.

Oan him waard yn 1976 it programma *This Is Your Life* wijd.

Davies spile ek de rol fan Lord Mayor yn de BBC komedy-sitcom, *[[Oh, Doctor Beeching!]]* skreaun troch David Croft en Richard Spendlove yn 1997.

### Filmakteur
Davies hie grutte rollen yn twa Carry On films, *Carry On Behind* (1975) en *Carry On England* (1976) – yn de lêste wie er wer in sersjant-majoar. Hy spile Mog yn de Welske rugbyfilm *Grand Slam* (1978) en wie in sersjant yn it *Highland Regiment* yn *Adolf Hitler: My Part in His Downfall* (1973) mei Jim Dale en Spike Milligan.

#### Filmografy
Davies wie te sjen yn de folgjende films:

* *[[The Pot Carriers]]* (1962)
* *[[Murder Most Foul]]* (1964)
* *[[The Alphabet Murders]]* (1965)
* *[[The Family Way]]* (1966)
* *[[Drop Dead Darling]]* (1966)
* *[[Hammerhead (film)|Hammerhead]]* (1968)
* *[[Frankenstein Must Be Destroyed]]* (1969)
* *[[Clinic Exclusive]]* (1971)
* *[[Endless Night (1972 film)|Endless Night]]* (1972)
* *[[Adolf Hitler: My Part in His Downfall (film)|Adolf Hitler: My Part in His Downfall]]* (1973)
* *[[Soft Beds, Hard Battles]]* (1974)
* *[[Mister Quilp]]* (1975)
* *[[Carry On Behind]]* (1975)
* *[[Confessions of a Driving Instructor]]* (1976)
* *[[Not Now, Comrade]]* (1976)
* *[[Carry On England]]* (1976)
* *[[The Playbirds]]* (1978)
* *[[Grand Slam (1978 film)|Grand Slam]]* (1978)
* *[[Gabrielle and the Doodleman]]* (1984)
* *[[Rupert and the Frog Song]]* (1984)
* *[[Old Scores]]* (1991)
* *[[The Wind in the Willows (1995 film)|The Willows in Winter]]* (1996)

## Letter libben
Nei syn pinsjoen wenne Davies yn Súd-Frankryk. Hy stoar op 17 jannewaris 2019 yn de âldens fan 88 jier, fjouwer moannen nei de dea fan syn frou Eluned.

## Diskografy
### Albums
* 1975: *Sing Lofty* (mei Don Estelle)
* 1978: *Bless You for Being an Angel* (mei Don Estelle)

### Singles
Mei Don Estelle:
* 1975: *Whispering Grass*
* 1975: *Paper Doll*
* 1976: *I Don’t Want to Set the World on Fire*
* 1976: *Nagasaki*
* 1978: *Java Jive*
* 1979: *Cool Water*